CELEX: 62011CN0652
Language: mt
Date: 2011-12-19 00:00:00
Title: Kawża C-652/11 P: Appell ippreżentat fid- 19 ta’ Diċembru 2011 minn Mindo Srl kontra s-sentenza tal-Qorti Ġenerali (It-Tielet Awla) tal- 5 ta’ Ottubru 2011 fil-Kawża T-19/06, Mindo Srl vs Il-Kummissjoni Ewropea

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/19
            
         Appell ippreżentat fid-19 ta’ Diċembru 2011 minn Mindo Srl kontra s-sentenza tal-Qorti Ġenerali (It-Tielet Awla) tal-5 ta’ Ottubru 2011 fil-Kawża T-19/06, Mindo Srl vs Il-Kummissjoni Ewropea
   (Kawża C-652/11 P)
   2012/C 49/32
   Lingwa tal-kawża: l-Ingliż
   
      Partijiet
   
   
      Appellanti: Mindo Srl (rappreżentanti: C. Osti, A. Prastaro, G. Mastrantonio, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla fl-intier tagħha s-sentenza tal-Qorti Ġenerali, tal-5 ta’ Ottubru 2011, fil-Kawża T-19/06 Mindo vs Il-Kummissjoni u, għalhekk,
            
         
               —
            
            
               tibgħat il-kawża lura lill-Qorti Ġenerali u din tal-aħħar għandha tevalwa l-imsemmija kawża fuq il-merti, peress li s-sentenza tagħha ċaħdet lil Mindo mill-dritt tagħha għal stħarriġ ġudizzjarju komplut fl-ewwel istanza,
            
         
               —
            
            
               tordna lill-Kummissjoni tħallas l-ispejjeż kollha.
            
         
      Aggravji u argumenti prinċipali
   
   It-talba tal-appellanti hija bbażata fuq l-aggravji segwenti:
   
                
            
            
               Il-Qorti Ġenerali ssostni li Mindo ma għandhiex interess li tkompli l-proċedura għaliex la setgħet tiegħu ebda vantaġġ per se mill-annullament tas-sentenza appellata u lanqas fir-rigward tat-talba ta’ Alliance One International Inc. (“Alliance One”) għal rimbors ta’ parti mill-multa mħallsa jew fir-rigward tal-azzjonijiet sussegwenti għad-danni ta’ terzi.
            
         
                
            
            
               L-ewwel nett, l-appellanti ssostni li l-imsemmija konklużjonijiet għandhom jiġu annullati, għaliex jiksru l-liġijiet applikabbli, huma bbażati fuq żnaturament tal-fatti u, fi kwalunkwe każ, huma kkaratterizzati minn motivazzjoni insuffiċjenti u minn motivazzjoni kontradittorja.
            
         
                
            
            
               It-tieni nett, l-appellanti ssostni li s-sentenza appellata għandha tiġi annullata għaliex din iċċaħħad lil Mindo mid-drittijiet tagħha ta’ aċċess għal qorti (u għalhekk tad-drittijiet tagħha biex il-kawża tagħha tiġi kompletament mistħarrġa) jew, fil-każ li s-sentenza appellata tiġi interpretata fis-sens li Mindo u Alliance One kellhom konġuntament jippreżentaw ir-rikors fl-ewwel istanza, din tikser id-dritt ta’ difiża ta’ Mindo u ta’ Alliance One.